
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A    NR. 37

din 28 februarie 2013

privind preluarea unui contract de concesiune

  Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 2567/04.02.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

          Având în vedere cererea înregistrată la Municipiul Sighişoara sub nr. 1645/23.01.2013, prin care, Wulkesch Judith solicită preluarea contractului de concesiune nr. 201/5853/28.07.1998, încheiat între Consiliul Local al Municipiul Sighişoara, în calitate de concedent şi Burlea Lucian, în calitate de concesionar, având ca obiect preluarea în concesiune a terenului în suprafaţă de 440 mp., situat în Municipiul Sighişoara, Andrei Mureşanu, nr. 32, în vederea construirii unei locuinţe, întrucât este proprietara construcţiei edificate pe terenul concesionat, cumpărată de la actualul concesionar;

Având în vedere prevederile art. 871 - 873 din Legea nr. 287/2009 privind Codul civil, republicat;

Având în vedere prevederile Ordonanţei de Urgenţă nr. 54/2006 privind regimul contractelor de concesiune de bunuri proprietate publică, cu modificările şi completările ulterioare;

Având în vedere prevederile Normelor metodologice de aplicare a Ordonanţei de Urgenţă nr. 54/2006 privind regimul contractelor de concesiune de bunuri proprietate publică, aprobate prin Hotărârea Guvernului nr. 168/2007;

Având în vedere prevederile Legii nr. 50/1991 privind autorizarea executării lucrărilor de construcţie, republicată, cu modificările şi completările ulterioare;

        
Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere că prin această concesiune se aduc venituri suplimentare la bugetul local;

Având în vedere că în urma preluării contractului de concesiune nu sunt afectate planurile de sistematizare şi că terenul nu face obiectul Legii nr. 10/2001 republicată, cu modificările şi completările ulterioare şi al Legii nr. 247/2005;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, înregistrat cu nr. 2568/04.02.2013, prin care, se propune preluarea contractului de concesiune menţionat mai sus, îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate;

 În temeiul art. 36 (2) lit. „c”, (5) lit. „b” şi (9), art . 45 (3), art. 115 (1) lit. „b” şi a art. 123 din Legea nr. 215/2001, legea administraţiei publice locale, republicată, cu modificările şi completările ulterioare;
H O T Ă R Ă Ş T E:
Art.1. (1) Se aprobă preluarea, începând cu data de 01.03.2013, a contractului de concesiune nr. 201/5853/28.07.1998, încheiat între Consiliul Local al Municipiul Sighişoara, în calitate de concedent şi Burlea Lucian, în calitate de concesionar, având ca obiect preluarea în concesiune a terenului în suprafaţă de 440 mp. situat în Municipiul Sighişoara, Andrei Mureşanu, nr. 32,  în vederea construirii unei locuinţe, de către Wulkesch Judith căsătorită cu Wulkesch Reinhold - Otto, proprietarii construcţiei edificate pe terenul concesionat, cumpărată de la Burlea Lucian, actualul concesionar.

(2) Terenul concesionat în suprafaţă de 440 mp., situat în Municipiul Sighişoara, str. Andrei Mureşanu, nr. 32, este înscris în C.F. nr. 52624 (nr. C.F. vechi 10021), sub nr. top. 3343/2/14, pe acesta fiind edificată construcţia C1 de sub nr. top. 3343/2/14 – C1, casă de locuit, aflată în proprietatea lui Wulkesch Judith căsătorită cu Wulkesch Reinhold-Otto.

(3) Redevenţa este cea stabilită prin contractul de concesiune şi se va indexa cu indicele de inflaţie.

(4) Durata concesiunii va fi de 49 (patruzecişinouă) de ani, cu posibilităţi de prelungire.
(5) Restul clauzelor contractuale îşi menţin valabilitatea între Municipiul Sighişoara şi Wulkesch Judith căsătorită cu Wulkesch Reinhold-Otto.

Art.2. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Economică prin d-l ec. Oltean Emil, Director executiv, Direcţia Administrarea Patrimoniului prin d-l ing. Maşca Petru, Director executiv adjunct şi Arhitectul Şef din cadrul Municipiului Sighişoara.

Art.3. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunosţinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,


Adrian Burlacu       

        Contrasemnează/Avizat pentru legalitate

SECRETAR,








                             Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

2 ex. Direcţia administrarea patrimoniului ;

1 ex. Arhitect şef ;

1 ex. Direcţia economică

10 ex. AF/FM

